
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 339 

17 Αυγούστου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού, παραλίας στη θέση «ΜΑ- 

ΡΟΥΛΑΣ», νήσου Κύθνου. 1 

Αλλαγή χρήσεως του παλιού 1°" Δημοτικού Σχολεί¬ 
ου Μουζακίου, στο Ο.Τ. 67-68. 2 


ΑΠΟΦΑΣΕΙ Σ 

Αριθμ. 21198/13353 (1) 

Καθορισμός ορίων αιγιαλού, παραλίας στη θέση 
«ΜΑΡΟΥΛΑΣ», νήσου Κύθνου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη 


1. Τις διατάξεις των άρθρων 3, 4 και 5 του ν. 2971/2001 
(ΦΕΚ 285/Α719.12.2001) «περί αιγιαλού και παραλίας». 

2. Τις διατάξεις του άρθρου 1 του ν.δ/τος 439/1970 
(ΦΕΚ 36/Α') «περί συμπληρώσεως των διατάξεων περί 
αιγιαλού». 

3. Τις διατάξεις του άρθρου 5 του 3200/1955 «περί διοι¬ 
κητικής αποκέντρωσης», άπως αυτές τροποποιήθηκαν 
και ισχύουν σήμερα με τα ν.δ. 532/1970, β.δ. 704/1970, 
β.δ. 705/1970, β.δ. 192/1972, π.δ. 71/1984, π.δ. 347/1986, 
ν.2026/1992 και π.δ. 97/1993. 

4. Τις διατάξεις του άρθρου 19 παράγρ. 5 ν. 2344/1995, 
του άρθρου 52 παρ. 6 ν. 2218/1994, του άρθρου 4 παρ. 7 
του V. 2240/1994, δυνάμει των οποίων αρμοδιάτητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακά Δ/ντή, σε συν¬ 
δυασμό με αυτές του άρθρου 14 παρ. 2 του ν. 2399/1996 
με τις οποίες προβλέπεται η κατάργηση των θέσεων 
των Περ/κών Δ/ντών, οι αρμοδιότητες πλέον του οποίου 
περιήλθαν στο Γενικό Γραμματέα της Περιφέρειας και 
ασκούνται από τον αναπληρωτή Περ/κό Δ/ντή. 

5. Τις διατάξεις του τετάρτου εδαφίου της παρ. 2 του 
άρθρου 1 και της παρ. 6 του ιδίου άρθρου του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις» (ΦΕΚ 107/Α), σύμφωνα με τις οποίες οι Πε¬ 
ριφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του 


Νομού ή της Νομαρχίας, δεν υπήχθησαν στην ενιαία 
οργανική μονάδα της Περιφέρειας, ούτε καταργήθηκαν 
αλλά αποτελούν από 1.9.1997, Υπηρεσίες του Υπουργείου 
Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1.9.1997 στον Υπουργό Οικονομικών. 

7. Την υπ’ αριθμ. 1066/Δ10Ε89/13.1.2009 (ΦΕΚ 40/τ.Β/ 
16.1.2009), κοινή απόφαση του Πρωθυπουργού και 
Υπουργού Οικονομίας και Οικονομικών «περί καθορι¬ 
σμού αρμοδιοτήτων των Υφυπουργών Οικονομίας και 
Οικονομικών, οι οποίες αφορούν αρμοδιότητες που πε¬ 
ριέρχονται κατά των ανωτέρω, στους Γ ενικούς Γ ραμ- 
ματείς Περιφερειών. 

8. Τον V. 3220/2004, «Μέτρα αναπτυξιακής και κοινω¬ 
νικής πολιτικής - αντικειμενοποίηση του φορολογικού 
ελέγχου κ.α. διατάξεις (ΦΕΚ 15/Α/28.1.2004). 

9. Την υπ’ αριθμ. 1030067/296/Α006/7.4.2004 εγκύκλιο, 
της Δ/νσης Οργάνωσης του Υπουργείου Οικονομίας 
και Οικονομικών 

10. Την απά 30.6.2008 έκθεση της επιτροπής καθορι¬ 
σμού των ορίων αιγιαλού, παραλίας, στην περιοχή «Μα- 
ρουλάς», νήσου Κύθνου και το από τον Απρίλιο του 2008 
τυπογραφικό, υψομετρικό και κτηματολογικό διάγραμμα, 
εξαρτημένο απά το κρατικά δίκτυο (ΕΓΣΑ 87), κλίμακας 
1:500, το οποίο συντάχθηκε από τον Κων/νο Παπαμακά- 
ριο, Τοπογράφο Μηχανικό, σε μία πινακίδα, ελέγχθηκε 
για την ακρίβεια της αποτύπωσης στις 30.6.2008 από 
την Βασιλική Κηπιρτίδου, Τοπογράφο Μηχανικό της Κτη¬ 
ματικής Υπηρεσίας Ν. Κυκλάδων και θεωρήθηκε από την 
Γεωργία Γιαντσελίδου, Προϊσταμένη της Κτηματικής 
Υπηρεσίας Ν. Κυκλάδων την ίδια, ημερομηνία. 

11. Το υπ’ αριθμ. 544.5/309/09/19.5.2009 έγγραφο του 
Γ ενικού Επιτελείου Ναυτικού, με τις υποδείξεις του οποί¬ 
ου συμμορφώθηκε η επιτροπή, αποφασίζουμε: 

Επικυρώνουμε την απά 30.6.2008 έκθεση της κατά 
το άρθρο 3 του ν. 2971/2001 αρμάδιας επιτροπής για 
τη χάραξη των ορίων αιγιαλού και παραλίας στη θέση 
«Μαρουλάς», νήσου Κύθνου, καθώς επίσης και το από 
Απρίλιο του 2008 τοπογραφικό, υψομετρικό και κτη- 
ματολογικό διάγραμμα, εξαρτημένο απά το κρατικό 
δίκτυο (ΕΓΣΑ 87), κλίμακας 1:500, το οποίο συντάχθηκε 

από τον Κων/νο Παπαμακάριο, Τοπογράφο Μηχανικό, 
σε μία πινακίδα, ελέγχθηκε ως προς την ακρίβεια της 
αποτύπωσης στις 30.6.2008, από την Βασιλική Κηπιρτί- 
δου. Τοπογράφο μηχανικό της Κτηματικής Υπηρεσίας 
Ν. Κυκλάδων και θεωρήθηκε την ίδια ημερομηνία από 
την Γεωργία Γιαντσελίδου. Προϊστάμενη της Κτηματικής 
Υπηρεσίας Ν. Κυκλάδων. 

Στο τοπογραφικό αυτό διάγραμμα καθορίσθηκε η ορι- 
ογραμμή του αιγιαλού με κόκκινη συνεχή πολυγωνική 
γραμμή, με στοιχεία 1, 2, 3,... 19, 20, 21. 

Η οριογραμμή της παραλίας με κίτρινη συνεχή πολυ¬ 
γωνική γραμμή και στοιχεία Τ, 2', 3',... 19', 20', 21'. 

Η ζώνη παραλίας έχει πλάτος ΙΟμ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του 
V. 2971/2001. 

Αποφαινόμαστε άτι δεν υφίσταται παλαιός αιγιαλός. 

Στη ζώνη του αιγιαλού υπάρχουν τεχνικά έργα (ξερο¬ 
λιθιές, κλίμακες, τοιχία, τσιμεντένιος μάλος, ράμπα). 

Δεν εξαιρούνται τα κτίσματα (κτίρια, κοτέτσι, αυλές, 
τοιχία, ξερολιθιές, κλίμακες, τσιμεντένιοι οδοί, πηγάδι), 
που βρίσκονται στη ζώνη παραλίας. 

Η απάφαση αυτή με την έκθεση της επιτροπής και το 
τοπογραφικά διάγραμμα να δημοσιευθούν στην Εφημε¬ 
ρίδα της Κυβερνήσεως. 

Ερμούπολη, 29 Ιουλίου 2009 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(Άρθρο 3 V. 2971/19.12.2001) 

Για τον καθορισμό των ορίων του αιγιαλού που γίνεται 
για πρώτη φορά στη θέση “ΜΑΡΟΥΛΑΣ”, ν. Κύθνου. 

Στην Κύθνο, σήμερα 30.6.2008, οι υπογεγραμμένοι: 

1. ΓΕΩΡΓΙΑ ΓΙΑΝΤΣΕΛΙΔΟΥ, προϊστάμενη της Κτηματι¬ 
κής Υπηρεσίας του Νομού Κυκλάδων, ως πράεδρος, 

2. ΒΑΣΙΛΙΚΗ ΚΗΠΙΡΤΙΔΟΥ, Τοπογράφος Μηχανικός της 
Κτηματικής Υπηρεσίας Ν. Κυκλάδων ως μέλος, 

3. ΓΕΩΡΓΙΟΣ ΦΟΡΑΣ, Λιμενάρχης Κύθνου, ως μέλος 

Γ ραμματέας της επιτροπής είναι η Αγγελική Ψιλλο- 

πούλου, υπάλληλος της Κτηματικής Υπηρεσίας Ν. Κυ¬ 
κλάδων. 

Τα μέλη της Επιτροπής: 

3. Ο Διευθυντής της Διεύθυνσης Πολεοδομίας Νομαρ¬ 
χιακής Αυτοδιοίκησης Ν. Κυκλάδων και 

4. Ο Διευθυντής Χωροταξίας και Περιβάλλοντος της 
Γ ενικής Γ ραμματείας Περιφέρειας Ν. Κυκλάδων αν και 
προσκλήθηκαν με την υπ’ αριθμ. οικ. 1630/26.6.2008 πρό¬ 
σκληση του προέδρου, δεν παρευρέθησαν, αποτελού- 
ντες την επιτροπή καθορισμού των ορίων του αιγιαλού 
δυνάμει του άρθρου 3 του ν. 2971/19.12.2001, σε συνδυα- 
σμά με την υπ’ αριθμ. 6806/2007 απόφαση του Γ ενικού 
Γραμματέα Περιφέρειας Νοτίου Αιγαίου μεταβήκαμε επί 
τόπου στην προαναφερθείσα περιοχή, και 

Λαβόντες υπόψη: 

1. Την από 22.5.2008 αίτηση καθορισμού, του Κων/νου 
Παπαμακάριου, των ορίων του αιγιαλού στην εν λόγω 
θέση. 

2. Το τοπογραφικό, υψομετρικό και κτηματολογικό 
διάγραμμα, το οποίο συντάχθηκε τον Απρίλιο του 2008 
από τον Κωνσταντίνο Παπαμακάριο, Τοπογράφο Μηχ/κό 


σε μία πινακίδα σε κλίμακα 1:500, εξαρτημένο από το 
κρατικό δίκτυο (ΕΓΣΑ 87), το οποίο ελέγχθηκε επιτό- 
που για την ακρίβεια της αποτύπωσης την 30.6.2008 
από την Βασιλική Κηπιρτίδου, Τοπογράφο Μηχ/κό της 
Κτηματικής Υπηρεσίας Ν. Κυκλάδων και θεωρήθηκε την 
ίδια ημερομηνία απά την Γ εωργία Γ ιαντσελίδου, προϊ¬ 
στάμενη της Κτηματικής Υπηρεσίας Ν. Κυκλάδων. 

3. Τις διατάξεις του ν. 2971/2001 “Αιγιαλός, παραλία και 
άλλες διατάξεις”, όπως αυτός ισχύει, και τον ν. 1337/1983 
καθώς και την προς αυτόν σχετική Δικαστηριακή και 
Διοικητική Νομολογία. 

4. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηράς καθώς και τα στοιχεία που προβλέπονται από 
το άρθρο 9 του ν. 2971/2001 και ειδικάτερα: 

Τη γεωμορφολογία του εδάφους, για την οποία ανα¬ 
λυτικά αναφέρεται άτι: 

1. Η περιοχή είναι τμήμα του Όρμου Μαρουλά, που 
βρίσκεται βόρεια του Όρμου Λουτρών. Πρόκειται για 
κόλπο βάθους 300 μ., περίπου, με βραχώδη πρανή με 
ύψη στέψης 3-7 μ. περίπου. Στο μυχά του κόλπου σχημα¬ 
τίζονται 2 ακτές. Η νότια είναι βάθους 35 μ και πλάτους 
15 μ. περίπου, και αποτελείται από βότσαλα. Η βόρεια 
ακτή είναι μικρότερη, βάθους 6 μ. και πλάτους 10 μ. 
περίπου αποτελούμενη και αυτή απά βότσαλα. 

2. Των βραχωδών τμημάτων συνέχονται εκτάσεις λο¬ 
φώδεις - ημιλοφώδεις με φυσική τυπική κυκλαδίτικη 
βλάστηση (σχοίνα, πουρνάρια, φρύγανα, κ.λπ.), εκτάς 
σχεδίου, με αραιή δάμηση. 

3. Το φυσικό όριο της βλάστησης συνίσταται από 
θαμνώδη χαμηλή φυσική βλάστηση. 

4. Σύμφωνα με τα μετεωρολογικά στοιχεία της πε¬ 
ριοχής η ακτογραμμή προσβάλλεται εντονότερα από 
ανέμους Ανατολικούς, Βορειοανατολικούς . 

5. Η μορφολογία του πυθμένα είναι μικτή, αμμώδης, 
με βότσαλα, με μεσαία βάθη κοντά στις δύο ακτές, 
ενώ βραχώδης με μεγάλα βάθη στην υπάλοιπη ακτο¬ 
γραμμή. 

6. Λαμβάνοντας υπόψη ότι σε περιοχές ακτών με με¬ 
γάλες κλίσεις βυθού και αντίστοιχα μεγάλα βάθη κοντά 
στην ακτή όπου ο κυματισμός καλύπτει κατά κανάνα 
μεγάλο εύρος ακτής, προκειμένου να εκτονωθεί. Επίσης 
το άτι η ύπαρξη βραχώδους πυθμένα με έντονο ανά¬ 
γλυφο επιδρά στη χάραξη της γραμμής του αιγιαλού, 
δεδομένου ότι τέτοιου είδους σχηματισμοί επιδρούν 
στη διαφοροποίηση του κυματικού πεδίου από θέση 
σε θέση εντός της παράκτιας ζώνης. 

7. Τον τομέα ανάπτυξης κυματισμού σε σχέση με το 
μέτωπο της ακτής, άτι δηλαδή πρόκειται για ακτή με 
μεσαίο ανάπτυγμα πελάγους και ότι το μεγάλο ανά¬ 
πτυγμα θαλάσσιας έκτασης συμβάλλει στη δημιουργία 
μεγαλύτερης έντασης κυματικού πεδίου σε σχέση με 
κλειστές θαλάσσιες περιοχές (όρμους και κόλπους) που 
έχουν την ίδια ένταση ανέμου. 

8. Την ύπαρξη τεχνικών έργων στον αιγιαλό (ξερολι¬ 
θιές, κλίμακες, τοιχία, τσιμεντένιος μόλος, ράμπα). 

9. Δεν εντοπίστηκαν στην παράκτια περιοχή άλλοι 
φυσικοί πόροι. 

10. Δεν υπάρχουν εγκεκριμένες χωροταξικές κατευ¬ 
θύνσεις και χρήσεις γης που επηρεάζουν την παράκτια 
ζώνη, εκτάς του ότι το νησί της Κύθνου έχει χαρακτη¬ 
ριστεί ως περιοχή ιδιαίτερου φυσικού κάλους (ΦΕΚ 931/ 

Δ/24.10.2002). Επιπλέον, σε τμήμα του Όρμου, υπάρχει 
αρχαιολογικός χώρος, όπου έχουν γίνει ανασκαφές, ο 
οποίος δεν είναι ακόμη κηρυγμένος με απόφαση, σύμ¬ 
φωνα με την ΚΑ εφορεία κλασσικών αρχαιστήτων του 
Υπουργείου Πολιτισμού. 

11. Δεν υπάρχουν καταγεγραμμένα Δημόσια Κτήματα 
στην περιοχή. 

12. Δεν υφίσταται Κτηματολόγιο, αποφασίζουμε: 

1. Καθορίζουμε επί του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή 
πολυγωνική γραμμή και στοιχεία 1, 2, 3,... 19 20, 21. 

β) Την οριογραμμή της παραλίας με κίτρινη συνεχή 
πολυγωνική γραμμή και στοιχεία Τ, 2', 3',... 19', 20', 21'. 


Αποφαινόμαστε, ότι δεν υφίσταται παλαιός αιγιαλός. 

2. Η ζώνη παραλίας έχει πλάτος 10 μ. διότι διαφορε¬ 
τικά δεν εξυπηρετούνται οι σκοποί του άρθρου 1 παρ. 2 
του V. 2971/2001. 

3. Στη ζώνη του αιγιαλού υπάρχουν τεχνικά έργα ( ξε¬ 
ρολιθιές, κλίμακες, τοιχία, τσιμεντένιος μόλος, ράμπα). 

4. Δεν εξαιρούνται τα κτίσματα (κτίρια, κοτέτσι αυλές, 
τοιχία, ξερολιθιές, κλίμακες, τσιμεντένιοι οδοί, πηγάδι), 
που βρίσκονται στη ζώνη αιγιαλού και παραλίας. 

Η Επιτροπή 

Η Πρόεδρος Τα Μέλη 

ΓΕΩΡΓΙΑ ΓΙΑΝΤΣΕΛΙΔΟΥ ΒΑΣΙΑΙΚΗ ΚΗΠΙΡΤΙΔΟΥ 

ΓΕΩΡΓΙΟΣ ΦΟΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 4099 (2) 

Αλλαγή χρήσεως του παλιού 1°*^ Δημοτικού Σχολείου 
Μουζακίου, στο Ο.Τ. 67-68. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1. Τις διατάξεις του ν. δ/τος της 17.7.1923 (ΦΕΚ 223/Α') 
«περί σχεδίων πόλεων κ.λπ.», όπως μεταγενέστερα τρο¬ 
ποποιήθηκε και συμπληρώθηκε και δη τα άρθρα 3 και 
70 αυτού. 

2. Τις διατάξεις του άρθρου 8 του ν. 3200/1955 (ΦΕΚ 
97/Α') 

3. Τις διατάξεις του άρθρου 10 του ν. 3044/2002 (ΦΕΚ 
197/Α'), σύμφωνα με το οποίο τροποποιήθηκε το άρθρο 
29 του ν. 2831/2000 (ΦΕΚ 140/Α'), καθώς επίσης και τις 
διατάξεις της εγκυκλίου 6/2006 του ΥΠΕΧΩΔΕ. 

4. Τις διατάξεις του άρθρου 3 του ν. 2218/1994 (ΦΕΚ 
90/Α') «περί ίδρυσης Νομαρχιακής Αυτοδιοίκησης κ.λπ.», 
όπως μεταγενέστερα τροποποιήθηκε, συμπληρώθηκε 
και σήμερα ισχύει. 

5. Την υπ’ αριθμ. 549/16.2.1996 (ΦΕΚ 210/Δ75.3.1996) 
απόφαση Νομάρχου Ν. Καρδίτσας «περί πολεοδομικής 
μελέτης πόλεως Μουζακίου», όπως μεταγενέστερα τρο¬ 
ποποιήθηκε και συμπληρώθηκε. 

6. Την υπ’ αριθμ. 65/2009 απόφαση του Δημοτικού Συμ¬ 
βουλίου του Δήμου Μουζακίου, με την οποία εισηγείται 
για την αλλαγή χρήσεως του δυτικού ημίσεως του κτιρί¬ 
ου του παλιού 1™ Δημοτικού Σχολείου του Μουζακίου. 

7. Την υπ’ αριθμ. 3198/23.7.2009 εισήγηση της Διευθύν- 
σεως Πολεοδομίας προς το ΣΧΟΠ Ν.Α. Καρδίτσας. 


8. Την υπ’ αριθμ. 14/2009 γνωμοδότηση του ΣΧΟΠ Ν.Α. 
Καρδίτσας, σύμφωνα με την οποία ομόφωνα τάσσεται 
υπέρ του χαρακτηρισμού. 

9. Την υπ’ αριθμ. 5561/29.5.2009 απόφαση του Γ.Γ. Περι¬ 
φέρειας Θεσσαλίας, με την οποία εγκρίνεται η αλλαγή 
χρήσης του δυτικού τμήματος του κτιρίου του παλαιού 
1ου Δημοτικού Σχολείου Μουζακίου για τη χρησιμοποί¬ 
ηση ως χώρου Μουσικού και Καλλιτεχνικού Εκπαιδευ¬ 
τηρίου του Δήμου Μουζακίου. 

10. Το γεγονός ότι από τις κανονιστικές διατάξεις 
της παρούσας αποφάσεως δεν προκαλείται δαπάνη 
εις βάρος του οικείου Δήμου και του Κρατικού Προϋ¬ 
πολογισμού, επειδή 

Το παλιό 1° Δημοτικό Σχολείο του Μουζακίου σήμερα 
δεν χρησιμοποιείται ως δημοτικό σχολείο αλλά κατά 
το ήμισυ ως νηπιαγωγείο, είναι δε δυνατάν κατά το 
υπόλοιπο ήμισυ, το δυτικό του τμήμα, να χρησιμοποιηθεί 
σαν χώρος Μουσικού και Καλλιτεχνικού Εκπαιδευτηρίου, 
γί αυτό, αποφασίζουμε: 

Τροποποιούμε ως προς τη χρήση κατά το ήμισυ το δυ¬ 
τικό τμήμα, το κτίριο του παλιού 1°'' Δημοτικού Σχολείου 
σε χώρο Μουσικού και Καλλιτεχνικού Εκπαιδευτηρίου. 

Η ισχύς της απόφασης αυτής αρχίζει από την ημέρα 
δημοσιεύσεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 27 Ιουλίου 2009 

Ο Νομάρχης 
ΦΩΤΗΣ ΑΑΕΞΑΚΟΣ 

